CELEX: 62017TN0391
Language: hr
Date: 2017-06-28 00:00:00
Title: Predmet T-391/17: Tužba podnesena 28. lipnja 2017. – Rumunjska protiv Komisije

14.8.2017   
            
            
               HR
            
            
               Službeni list Europske unije
            
            
               C 269/33
            
         Tužba podnesena 28. lipnja 2017. – Rumunjska protiv Komisije
   (Predmet T-391/17)
   (2017/C 269/45)
   Jezik postupka: rumunjski
   
      Stranke
   
   
      Tužitelj: Rumunjska (zastupnici: R. Radu, C.-M. Florescu, E. Gane i L. Liţu, agenti)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               Poništi Odluku Komisije (EU) od 29. ožujka 2017. o predloženoj građanskoj inicijativi pod nazivom „Minority SafePack – one million signatures for diversity in Europe”;
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na povredi odredbi Ugovorâ o Europskoj uniji u vezi s nadležnostima Unije.
               
                           —
                        
                        
                           Isključivi cilj predložene građanske inicijative je poboljšavanje zaštite pripadnika nacionalnih i jezičnih manjina, i ona nije ni na koji način izravno povezana s kulturnom raznolikosti u smislu odredbi članka 3. UEU-a i članka 167. UFEU-a.
                        
                     
         
               2.
            
            
               Drugi tužbeni razlog, koji se temelji na povredi obveze obrazlaganja iz drugog stavka članka 296. UFEU-a.
               
                           —
                        
                        
                           Komisija se ograničava na navođenje prijedloga mjera kojima će od građana prikupiti izjave o potpori i ne navodi nijedan pravni argument u potporu zaključku je li nadležna za podnošenje tih prijedloga.